Telen

***Telen*** er en avis som dekker kommunene Notodden og Hjartdal i Telemark. *Telen* har mer enn 90 år lange tradisjoner i Notodden-samfunnet og nabokommunene. Det var en markant avismann i redaktør Ola Storeng som etablerte avisen, som kom ut med sitt første nummer 6. juni 1928 fra trykkeriet i Telegaten 3.

## Historien

### Far og sønn
Ola Storeng hadde allerede som 24-åring startet *[[Teledølen]]* i 1905 med 1200 kroner som startkapital, en avis han solgte i 1916 for så å dra tilbake til Røros og senere storgården Innbryn i Trøndelag. Han grunnla også i 1909 ''Rjukan Blad'', senere ''Rjukan Dagblad''. Begge disse avisene gikk inn på 1960- og 1970-tallet.

Det var dramatisk fall i tømmerprisene som skulle komme til å føre Ola Storeng tilbake til Notodden og avisdrift. Avisa *Telen* ble etablert i konkurranse med *Teledølen* som han selv hadde skapt noen år tidligere.

I 1936 kjøpte *Telen* og Storeng Bjørnstjerne Bjørnsons gate 8, som senere ble utviklet med både eget kontorbygg og trykkeribygg, og sentralt i utviklingen av avisbedriften sto barna Alfhild, Ørnulf, Bergliot, Ingrid, Tore og Erling. Da Ola Storeng døde 62 år gammel i 1943 overtok hans eldste sønn, Erling Storeng, som ansvarlig redaktør. Sammen med sine søsken drev han avisen fram til 31. desember 1979.

Ola Storeng hadde vært en markant mann i bystyret og i samfunnsdebatten. Det samme ble sønnen Erling som fikk hele 52 år i redaksjonen, 37 av dem som redaktør. Den markante Høyre-mannen deltok også i fylkespolitikken. Under den lokale valgkampen ble han i 1967 konfrontert med at han var en parhest med Notodden Aps og Telemark Aps sterke politiker, Henry Finrud. Storeng svarte: ”Jeg tror på samarbeid, vi har ikke råd til partipolitisk kjegl”. Som redaktør framsto han som en distriktets mann. Dette ble ført fram med stø penn i *Telen*s spalter inntil han trakk seg tilbake.

### Ut av familien
*Telen* ble på slutten av 1979 kjøpt av ''Drammens Tidende og Buskeruds Blad'' (DT & BB), og fra og med 1.&nbsp;januar 1980 var det DT & BB som stod for utgivelsen av avisen. Samtidig overtok Kåre Hansen som ansvarlig redaktør. Han hadde tidligere vært avisens nyhetsredaktør siden 1968.

Hansen gikk av som ansvarlig redaktør ved oppnådd pensjonsalder i 1988 og ble etterfulgt av Iver Hammeren. Hammeren ble etter en tid i tillegg til ansvarlig redaktør også avisens disponent. Samme år flyttet avisen inn i nye lokaler i Heddalsveien 40.

Maj-Lis Stordal ble avisens første kvinnelige ansvarlige redaktør/administrerende direktør da hun overtok etter Hammeren den 1. januar 1993. Hun satt i stillingen til 31. desember 1998, og gikk derfra videre til redaktørstolen i ''Varden'' og siden i ''Norsk Ukeblad''.

Fra 25. januar 1999 rykket journalist Per Thorstensen opp som ansvarlig redaktør/administrerende direktør i *Telen*. Thorstensen ble i 2008 etterfulgt av nok en journalist fra *Telen*; Jens Marius Hammer. Hammer startet i *Telen* 13 år gammel, og vendte 1. januar 2008 tilbake som ny redaktør etter arbeid i ''Telemark Arbeiderblad'', ''NRK Telemark'' og redaktørjobb i ''Rjukan Arbeiderblad''.

## Ansvarlig redaktører
* 1928–1943: Ola Storeng
* 1943–1979: Erling Storeng
* 1979–1988: Kåre Hansen
* 1988–1993: Iver Hammeren
* 1993–1998: Maj-Lis Stordal
* 1998–2008: Per Thorstensen
* 2008–2025: Jens Marius Hammer
* 2025–: Åslaug Birgitte Græsvold

## Opplag
Bekreftede netto opplagstall fra Mediebedriftenes Landsforening:

## Referanser





## Eksterne lenker
*